
ОТНОСНО: Инвестиционно предложение (ИП) „Изграждане на производствена сграда за пластмасови детайли - пожароизвестителни детектори“, ПИ №56722.666.93, гр. Плевен, общ. Плевен



УВАЖАЕМИ ГОСПОДИН ДИМИТРОВ,
Във връзка с Ваше уведомление и допълнителна информация с вх. №АО-2578/05.05.2026 г., вх. №АО-2578-1/13.05.2026 г., вх. №АО-2578-2/02.06.2026 г. и вх. №АО-2578-3/02.06.2026 г. на РИОСВ – Плевен за ИП „Изграждане на производствена сграда за пластмасови детайли - пожароизвестителни детектори“, ПИ №56722.666.93, гр. Плевен, общ. Плевен, на основание чл. 6а, т. 2 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, обн., ДВ, бр. 73 от 11.09.2007 г. и вс. изм. и доп.), Ви уведомяваме следното:
ИП попада в обхвата на чл. 2, ал. 2 от Наредбата за ОС.
1. ИП предвижда изграждане на нова производствена сграда за производство на пластмасови детайли, в ПИ №56722.666.93, гр. Плевен. Сградата ще бъде едноетажна без сутерен със стоманена конструкция със стени от фасадни панели. Произведените пластмасовите детайли са предназначени за пожароизвестителни детектори от различни типове – топлинни, оптично-димни, ръчни, пламъчни. Предназначението на детекторите е да откриват пожар в ранния стадий на развитието му, в различни обекти и съоръжения – сгради, кораби, влакове, промишлени обекти. Производственият процес включва: приемане на суровини (пластмасови гранули; ABS, ABS+PC, PC) от оторизирана фирма/лице; шприцоване (загряване на суровината до съответната температура, до омекване и шприцоване до получаване на конкретния детайл); автоматично изваждане на формираните детайлите от формата. За охлаждане на машините и контрола на температурата е предвидена затворена система, работеща със специализирана охлаждаща течност. Не се предвижда изграждане на нова или промяна на съществуваща пътна инфраструктура. Водоснабдяването и електрозахранването ще се осъществят чрез присъединяване към преминаващи в близост съществуващи водопроводна и електропреносна мрежа. Ще се формират само битово-фекални отпадъчни води, които ще се заустват в съществуващата канализационна мрежа на гр. Плевен. Генерираните строителни отпадъци при реализацията на ИП, генерираните производствени отпадъци по време на експлоатацията, включително и специализираната охлаждаща течност, ще се предават за последващо оползотворяване на лица, притежаващи документи, издадени по реда на чл. 35 от Закона за управление на отпадъците. Генерираните битови отпадъци ще се управляват съгласно действащата сметосъбираща система на Община Плевен.
За осъществяване на ИП се предвижда изменение на ПУП за УПИ XXXIII, кв. 424а и ПИ №56722.666.93, гр. Плевен, с цел част от УПИ XXXVIII да се придаде към ПИ №56722.666.93 и регулационните граници на ПИ №56722.666.93 да се коригират, така че да се образува ново УПИ с площ 513 кв. м. с отреждане за производствена и складова дейност, в което ще се реализира бъдещото ИП.
ПИ №56722.666.93, гр. Плевен, общ. Плевен, с площ 2189 кв. м, вид територия „урбанизирана“, НТП „за второстепенна улица“, съгласно Скица №15-3030284-06.11.2025 г. издадена от АГКК.
2. ИП не попада в границите на защитени територии по смисъла на Закона за защитените територии.
3. ИП не попада в границите на защитени зони по смисъла на Закона за биологичното разнообразие. Най-близко разположените защитени зони (на около 1,5 км) от мрежата НАТУРА 2000 са:
	- BG0000240 “Студенец”, за опазване на дивите птици, по чл.6, ал.1, т.3 и 4 от ЗБР, обявена със Заповед №РД-800/04.11.2008 г. на МОСВ (ДВ бр.105/09.12.2008 г.), изменена и допълнена със Заповед №РД-269/31.03.2021 г. на МОСВ (ДВ бр. 41/18.05.2021 г.);
	- BG0000240 “Студенец”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, включена в списъка на защитените зони, приети с Решение № 122/2007 г. на Министерски съвет (обн. ДВ, бр. 21/2007 г.), изм. с Решение №615/2020 г. на Министерски съвет (обн. ДВ, бр. 79/2020 г.), във връзка със Заповед №РД-269/31.03.2021 г. на МОСВ (ДВ бр. 41/18.05.2021 г.).
	4. Така описаното ИП не може да бъде отнесено към нито една от позициите на Приложение № 1 към чл. 92, т. 1, както и Приложение № 2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по оценка на въздействието върху околната среда (ОВОС).
	С оглед гореизложеното, отчитайки местоположението (извън границите на защитени зони от мрежата Натура 2000, в урбанизирана територия) и характера на заявеното ИП, при реализацията му няма вероятност от отрицателно въздействие върху защитени зони от мрежата „Натура 2000“, включително и върху най-близко разположените защитени зони BG0000240 “Студенец” и BG0000240 “Студенец”, по отношение на:
	• Пряко или косвено унищожаване, увреждане или фрагментиране на местообитания на видове птици, предмет на опазване на защитена зона BG0000240 “Студенец”; природни местообитания и местообитания на видове от дивата флора и фауна, предмет на опазване в защитена зона BG0000240 “Студенец”; 
	• Трансформация на местообитания на видове, безпокойство или прогонване на видове, предмет на опазване;
	• Нарушаване целостта и целите на опазване на защитената зона;
	• Нарушаване кохерентността между съседни защитени зони;
	• Увеличаване на кумулативния ефект, съвместно с други ИП/ППП, вкл. и от същия вид в района, върху природни местообитания и местообитания на растителни и животински видове, предмет на опазване в най-близко разположената защитена зона.
	В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
	Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
	При всички случаи на промяна в параметрите на ИП, или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.



С уважение, 

  
гр. Плевен, ул. “Ал. Стамболийски” 1А, 

)тел/факс: +359 64 806 951 и +359 64 800 711, 
e-mail: office@riew-pleven.eu  интернет сайт http://riew-pleven.eu/

